ΚΕΝΕΣ ΘΕΣΕΙΣ ΣΤΗΝ ΑΣΤΥΝΟΜΙΑ ΚΥΠΡΟΥ

Γίνονται δεκτές αιτήσεις στην Αστυνομία Κύπρου, για πλήρωση **κενών θέσεων Αστυφυλάκων**.

Οι θέσεις είναι Πρώτου Διορισμού. Εγκεκριμένη Μισθοδοτική Κλίμακα (**Θέση** **Δόκιμου Αστυφύλακα)**: Α3: €15.306, 15.419, 15.561, 15.993, 16.447, 16.901, 17.355, 17.810, 18.442 , 19.142, 19.842, 20.542, 21.242 και, μετά τη λήξη της δοκιμαστικής περιόδου η οποία προβλέπεται στις πρόνοιες του Κανονισμού 8 των περί Αστυνομίας (Γενικών) Κανονισμών (Κ.Δ.Π.51/1989) (όπως τροποποιήθηκαν μέχρι σήμερα) προάγονται στην αρχική κλίμακα των συνδυασμένων κλιμάκων (**Θέση Αστυφύλακα)**: Α5: €16.196, 16.826, 17.455, 18.168, 19.139, 20.110, 21.081, 22.052, 23.023, 23.994, 24.965, 25.936, 26.907, Α7: €22.648, 23.780, 24.912, 26.044, 27.176, 28.308, 29.440, 30.572, 31.704, 32.836, 33.968, και Α8(I): €24.500, €25.697, €26.894, €28.091, €29.288, €30.485, €31.682, €32.879, €34.076, €35.273, €36.470, €37.667, €38.864. Στη μισθοδοσία προστίθενται οι οποιεσδήποτε γενικές αυξήσεις εγκρίνονται με νομοθεσία. Επιπλέον, καταβάλλεται τιμαριθμικό επίδομα, σύμφωνα με το ποσοστό που εγκρίνεται από την Κυβέρνηση από καιρό σε καιρό.

Σημειώνεται ότι, σύμφωνα με το άρθρο 10 του περί Προϋπολογισμού του 2023, Νόμου 82(II) του 2022, κατά τα δύο πρώτα έτη της υπηρεσίας ο ετήσιος βασικός μισθός θα ανέρχεται στα **€13.775**. Με τη συμπλήρωση 24 μηνών υπηρεσίας ή απασχόλησης στον υπό αναφορά μισθό, ο εργοδοτούμενος θα τοποθετείται στην αρχική βαθμίδα της μισθοδοτικής Κλίμακας της θέσης.

Σύμφωνα με το ίδιο άρθρο, η πιο πάνω ρύθμιση δεν τυγχάνει εφαρμογής στις περιπτώσεις:

|  |  |
| --- | --- |
| 1. | Υπαλλήλων που κατέχουν μόνιμη θέση, οι οποίοι, είτε διορίστηκαν πριν την 01.01.2012, είτε διορίστηκαν μετά την 01.01.2012 και υπηρέτησαν συνολικά για είκοσι τέσσερις μήνες σε μειωμένη κλίμακα εισδοχής, και διορίζονται ή προάγονται σε άλλη θέση ή αποσπώνται για οποιοδήποτε σκοπό, ή προσλαμβάνονται σε έκτακτη βάση ή με σύμβαση, |
|  |  |
| 2. | Έκτακτων υπαλλήλων ή με σύμβαση προσωπικού (εκτός της Εκπαιδευτικής Υπηρεσίας), οι οποίοι είτε προσλήφθηκαν πριν την 01.01.2012, είτε προσλήφθηκαν μετά την 01.01.2012, και απασχολήθηκαν συνολικά για είκοσι τέσσερις μήνες σε μειωμένη κλίμακα εισδοχής και διορίζονται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, |
| 3. | Έκτακτων υπαλλήλων ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση, και, είτε είχαν προσληφθεί πριν την 01.01.2012, είτε είχαν προσληφθεί μετά την 01.01.2012 και έχουν ήδη απασχοληθεί συνολικά για είκοσι τέσσερις μήνες σε μειωμένη κλίμακα εισδοχής, |
|  |  |
| 4. | Εκπαιδευτικών που απασχολούνται ή απασχολήθηκαν με σύμβαση ή ως αντικαταστάτες στο Υπουργείο Παιδείας και Πολιτισμού κατά την 1η Ιανουαρίου 2012 ή προγενέστερης ημερομηνίας, |
|  |  |
| 5. | Τακτικού ωρομίσθιου κυβερνητικού προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και  |
|  |  |
| 6. | Μόνιμου ή έκτακτου ή ωρομίσθιου προσωπικού νομικού προσώπου δημοσίου δικαίου που διορίζεται σε μόνιμη θέση στην κρατική υπηρεσία, καθώς και έκτακτου προσωπικού νομικού προσώπου δημοσίου δικαίου που προσλαμβάνεται σε έκτακτη βάση στην κρατική υπηρεσία, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν την 01.01.2012 στο νομικό πρόσωπο δημοσίου δικαίου, είτε είχε απασχοληθεί στο νομικό πρόσωπο δημοσίου δικαίου συνολικά για είκοσι τέσσερις μήνες σε μειωμένη κλίμακα εισδοχής.Νοείται ότι η υπηρεσία σε μειωμένη κλίμακα εισδοχής στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην κρατική υπηρεσία για σκοπούς συμπλήρωσης των είκοσι τεσσάρων μηνών. |

1. **ΚΑΘΗΚΟΝΤΑ ΚΑΙ ΕΥΘΥΝΕΣ**

Όπως αναφέρονται στον περί Αστυνομίας Νόμο (Ν.73(Ι)/2004), όπως τροποποιήθηκε μέχρι σήμερα, στους περί Αστυνομίας (Γενικούς) Κανονισμούς (Κ.Δ.Π. 51/89), όπως τροποποιήθηκαν μέχρι σήμερα, στις Αστυνομικές Διατάξεις και σε άλλες Νομοθεσίες που αναθέτουν καθήκοντα στην Αστυνομία.

1. **ΠΕΡΙΟΔΟΣ ΔΟΚΙΜΑΣΙΑΣ**
2. Η πρόσληψη στην Αστυνομία θα ισχύει από την ημερομηνία που δίδεται η νενομισμένη διαβεβαίωση από τους υποψήφιους Αστυφύλακες.
3. (α) Η πρόσληψη θα είναι για αρχική περίοδο τριών ετών, κατά τη διάρκεια της οποίας οι Αστυφύλακες θα τελούν υπό δοκιμασία.

(β) Ο Αρχηγός μπορεί κατά τη διάρκεια της δοκιμαστικής περιόδου να απολύσει οποιοδήποτε Αστυφύλακα εάν κρίνει μετά από εκθέσεις του Διευθυντή της Αστυνομικής Ακαδημίας και των Αστυνομικών Διευθυντών, υπό τις διαταγές των οποίων αυτός υπηρέτησε, ότι αυτός δεν είναι ικανός Αστυφύλακας. Νοείται ότι πριν από την απόφαση για απόλυση, ο Αρχηγός, δίδει στον Αστυφύλακα ειδοποίηση της πρόθεσής του για απόλυση, η οποία περιέχει τους λόγους απόλυσης και τον καλεί να προβεί σε οποιεσδήποτε παραστάσεις, τις οποίες θα επιθυμούσε εναντίον της απόλυσής του. Με βάση τις παραστάσεις αυτές ο Αρχηγός μπορεί να αποφασίσει είτε την απόλυση είτε την παράταση της δοκιμαστικής περιόδου για ακόμη ένα χρόνο. Η δοκιμαστική περίοδος μπορεί να παρατείνεται μέχρι ένα χρόνο από τον Αρχηγό με την έγκριση του Υπουργού.

(γ) Μετά τη λήξη της δοκιμαστικής περιόδου, αν ο Αστυφύλακας εκτελεί τα καθήκοντά του ικανοποιητικά και κατά την κρίση του Αρχηγού είναι από κάθε άποψη κατάλληλος για να παραμείνει στην Αστυνομία, σύμφωνα με τις εκάστοτε διατάξεις που θα εκδίδει ο Αρχηγός της Αστυνομίας προς το σκοπό αυτό, θα μονιμοποιείται ως Αστυφύλακας και η πράξη μονιμοποίησης δημοσιεύεται στις Εβδομαδιαίες Διαταγές.

(3) (α) Οι επιλεγόμενοι για πρόσληψη στην Αστυνομία θα παρακολουθήσουν γενική επαγγελματική και πρακτική εκπαίδευση και εκγύμναση, διάρκειας τριών ακαδημαϊκών ετών.

(β) Οι αποτυγχάνοντες να εξασφαλίσουν την κατά την αναφερόμενη στην παράγραφο (3)(α) εκπαίδευση και εκγύμναση βάση της βαθμολογίας του προγράμματος που καθορίζεται με τους εκάστοτε σε ισχύ εσωτερικούς κανονισμούς λειτουργίας της Αστυνομικής Ακαδημίας, θα απολύονται από την Αστυνομία με απόφαση του Αρχηγού Αστυνομίας και σύμφωνα με τις πρόνοιες των Καν. 7 και 8 των περί Αστυνομίας (Γενικών) Κανονισμών (Κ.Δ.Π. 51/89) όπως τροποποιήθηκαν μέχρι σήμερα.

1. **ΚΑΤΑΒΟΛΗ ΑΠΟΖΗΜΙΩΣΗΣ**

Η αίτηση για παραίτηση μέλους από την Αστυνομία κατά τη διάρκεια της περιόδου των πρώτων έξι (6) ετών από την ημερομηνία διορισμού του, αυτή θα γίνεται αποδεκτή μόνο εφόσον το μέλος καταβάλει εύλογη αποζημίωση, το ύψος της οποίας θα υπολογίζεται με βάση το κόστος των εξετάσεων, δοκιμασιών, μετρήσεων, ελέγχων και των άλλων διαδικασιών που του αναλογούν για την πρόσληψή του στην Αστυνομία, το κόστος της της στολής και εξάρτησης που του χορηγήθηκε κατά την δοκιμαστική του περίοδο και το κόστος των εκπαιδεύσεων που του παραχωρήθηκαν, ενόσω φοιτούσε κατά την περίοδο δοκιμασίας του στην Αστυνομική Ακαδημία, στη Μ.Μ.Α.Δ., στο Πανεπιστήμιο Κύπρου ή αλλού. Στην προαναφερόμενη χρονική περίοδο των έξι (6) ετών, δεν θα συνυπολογίζονται οποιεσδήποτε άδειες απουσίας χωρίς απολαβές και οι παρατάσεις αδειών ασθένειας, με εξαίρεση τις άδειες απουσίας χωρίς απολαβές για λόγους δημοσίου συμφέροντος.

Δεν θα απαιτείται η καταβολή οποιασδήποτε αποζημίωσης, σε περίπτωση που το μέλος παραιτείται μέσα στο χρονικό διάστημα του ενός μηνός, από την ημερομηνία διορισμού του στην Αστυνομία, σε περίπτωση που παραιτείται από τη θέση γιατί έχει διοριστεί σε άλλη θέση στην Αστυνομία και σε περίπτωση που οι υπηρεσίες του τερματιστούν για λόγους υγείας.

1. **ΑΠΑΙΤΟΥΜΕΝΑ ΠΡΟΣΟΝΤΑ**

Οι υποψήφιοι για πρόσληψη στην Αστυνομία πρέπει:-

|  |  |
| --- | --- |
| (1) | Να είναι πολίτες της Κυπριακής Δημοκρατίας. |
| (2) | Να έχουν συμπληρώσει το δέκατο όγδοο (18) έτος της ηλικίας τους και να μην έχουν συμπληρώσει το τριακοστό πέμπτο (35) έτος, **κατά την ημέρα υποβολής της αίτησης**.Τακτικοί Ειδικοί Αστυνομικοί ή Ειδικοί Αστυνομικοί, που υπηρετούν στην Αστυνομία, δύνανται, σύμφωνα με τον περί Αστυνομίας Νόμο (Ν. 73(1)/2004), καθώς και τους περί Αστυνομίας (Γενικούς) Κανονισμούς, (Κ.Δ.Π. 51/89), να είναι υποψήφιοι για πρόσληψη στην Αστυνομία ανεξαρτήτως ηλικίας.  |
| (3) | Να είναι κάτοχοι απολυτηρίου αναγνωρισμένης Σχολής Μέσης Εκπαίδευσης ή κάτοχοι διπλώματος ή πτυχίου τριτοβάθμιας τουλάχιστον σχολής μεταλυκειακού επιπέδου. |
| (4) | Να είναι ύψους όχι μικρότερου του 1.65 μέτρα οι άνδρες και του 1.60 μέτρα οι γυναίκες. |
| (5) | Να έχουν Δείκτη Μάζας Σώματος λιγότερο του τριάντα (30). Ο Δείκτης Μάζας Σώματος υπολογίζεται διαιρώντας το σωματικό βάρος του υποψηφίου, σε κιλά, με το τετράγωνο του ύψους αυτού, σε μέτρα (ΔΜΣ= βάρος : ύψος²). |
| (6) | Να έχουν καλή γνώση της Ελληνικής και ικανοποιητική γνώση μιας ξένης γλώσσας. Νοείται ότι, η καλή γνώση της Ελληνικής και η ικανοποιητική γνώση της ξένης γλώσσας θα πιστοποιείται με βάση τον εκάστοτε σε ισχύ κατάλογο αποδεκτών τεκμηρίων της Επιτροπής Δημόσιας Υπηρεσίας. |
| (7) | Να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές, **όχι όμως για λόγους υγείας**.Οι υποψήφιοι, να υποβάλουν **Πιστοποιητικό Στρατολογικής Κατάστασης «ΤΥΠΟΥ Α΄» ΠΛΗΡΕΣ (Έντυπο Ε.Φ. 136Α)**, που να έχει εκδοθεί κατά τη χρονική περίοδο ενός έτους πριν από την ημερομηνία προκήρυξης, στο οποίο να φαίνονται όλες οι στρατολογικές μεταβολές και που να αποδεικνύει την ολοκλήρωση της στρατιωτικής θητείας ή τη νόμιμη απαλλαγή. Το έγγραφο αυτό, εκδίδεται από τα Στρατολογικά Γραφεία, και τα Κέντρα Εξυπηρέτησης του Πολίτη.**Οποιαδήποτε άλλα έγγραφα δεν θα γίνονται αποδεκτά και η αίτηση θα απορρίπτεται.**Ως ημερομηνία εκπλήρωσης των στρατιωτικών υποχρεώσεων για την παρούσα διαδικασία, θεωρείται η τελευταία ημερομηνία υποβολής των αιτήσεων. |

1. **ΕΠΙΠΡΟΣΘΕΤΑ ΚΡΙΤΗΡΙΑ**

Επιπλέον, οι υποψήφιοι πρέπει να μην έχουν απολυθεί ή να μην έχουν τερματιστεί οι υπηρεσίες τους στο παρελθόν από τη Δημόσια Υπηρεσία της Δημοκρατίας ή από Οργανισμό Δημοσίου Δικαίου για ποινικό αδίκημα ή πειθαρχικό παράπτωμα.

Επιπρόσθετα, οι υποψήφιοι θα πρέπει να παρέχουν τις πληροφορίες, που πιθανόν να απαιτηθούν, αναφορικά με το παρελθόν ή την προγενέστερή τους εργασία ή οποιοδήποτε άλλο ζήτημα που αφορά την πρόσληψή τους στην Αστυνομία και αν οποιοσδήποτε υποψήφιος στην αίτησή του ή σε σχέση με την αίτησή του για πρόσληψη, προβαίνει σε οποιαδήποτε ψευδή δήλωση και ακολούθως διορίζεται στην Αστυνομία, διαπράττει ποινικό αδίκημα και σε περίπτωση καταδίκης θα απολύεται από την Αστυνομία.

1. **ΔΙΑΔΙΚΑΣΙΕΣ ΑΞΙΟΛΟΓΗΣΗΣ**

Οι υποψήφιοι θα πρέπει:-

|  |  |
| --- | --- |
| (1) | Να επιτύχουν σε **γραπτή εξέταση**, που διεξάγεται σύμφωνα με τις διατάξεις των περί Αστυνομίας (Γενικών) Κανονισμών (Κ.Δ.Π. 51/89), και να έχουν συγκεντρώσει συνολική γενική βαθμολογία τουλάχιστον 50% κατά μέσο όρο και στο καθένα από τα θέματα που περιλαμβάνονται στην εξέταση όχι λιγότερο του 40% της βαθμολογίας.Τα αποτελέσματα της γραπτής εξέτασης θα δημοσιευθούν, στην Επίσημη Εφημερίδα της Δημοκρατίας. |
| (2) | Να επιτύχουν σε **ψυχομετρικές εξετάσεις** **(α) γνωστικών ικανοτήτων και (β) προσωπικότητας**.  Η ετοιμασία και βαθμολόγηση των ψυχομετρικών εξετάσεων θα ανατεθούν σε κατάλληλο προς τούτο πρόσωπο ιδιωτικού ή δημόσιου δικαίου. Για τη δοκιμασία γνωστικών ικανοτήτων, κριτήριο επιτυχίας θα αποτελέσει βαθμολογία καθ’ εκάστου υποψηφίου ίση ή μεγαλύτερη του μέσου όρου μείον μιας μονάδας τυπικής απόκλισης (-1.00) των βαθμών του συνόλου των εξεταζόμενων υποψηφίων.Για τη δοκιμασία προσωπικότητας, κριτήριο επιτυχίας θα αποτελέσουν τα εντός των ερμηνευτικών ορίων διαστήματα των απαντήσεων καθ’ εκάστου υποψηφίου και η γενικότερη συμβατότητα κάθε υποψηφίου με τα προκαθορισμένα κριτήρια, όπως αυτά ορίζονται από τις ιδιότητες του ψυχομετρικού εργαλείου, τις νόρμες και τον κατασκευαστή του. Τα αποτελέσματα των ψυχομετρικών εξετάσεων θα δημοσιευθούν στην επίσημη Ιστοσελίδα της Αστυνομίας ([www.police.gov.cy](http://www.police.gov.cy/)). |
| (3) | Να επιτύχουν σε **δοκιμασία αθλητικών γυμναστικών αγωνισμάτων**, το απαιτούμενο επίπεδο των οποίων καθορίζεται στον Πίνακα «Β» των περί Αστυνομίας (Γενικών) Κανονισμών (Κ.Δ.Π. 51/89) όπως τροποποιήθηκαν μέχρι σήμερα.Κατά τη διάρκεια συμμετοχής των υποψηφίων στα Αθλητικά Γυμναστικά Αγωνίσματα, θα πραγματοποιείται τόσο η μέτρηση ύψους όσο και ο υπολογισμός του Δείκτη Μάζας Σώματος, από την Επιτροπή που θα συγκροτείται για το σκοπό αυτό.**Οποιαδήποτε άλλη μέτρηση, πέραν από αυτής που θα πραγματοποιείται από την Επιτροπή, δεν θα γίνεται αποδεκτή.** |
| (4) | Να πιστοποιηθεί η **καλή κατάσταση της υγείας τους, η άρτια σωματική διάπλασή τους και η σωματική και πνευματική τους καταλληλότητα**, για να εκτελούν τα καθήκοντα στα οποία θα απασχολούνται μετά την πρόσληψή τους. Η πιστοποίηση αυτή θα γίνεται μετά από σχετικές εξετάσεις, από κυβερνητικό ιατρικό λειτουργό. Τα πιο πάνω, διαπιστώνονται με βάση τα κριτήρια που καθορίζονται στον Πίνακα «Α» των περί Αστυνομίας (Γενικών) Κανονισμών (Κ.Δ.Π. 51/89).Οι υποψήφιοι θα υποβάλλονται στις εξετάσεις αυτές, κατόπιν συνεννόησης με το Γραφείο Προσλήψεων της Αστυνομίας Κύπρου. |
| (5) | Να υποβληθούν σε **Έλεγχο Ανίχνευσης Ναρκωτικών Ουσιών (Narcotest), με αρνητικό αποτέλεσμα**. O έλεγχος διενεργείται από το Γενικό Χημείο του Κράτους μετά από λήψη αίματος ή τρίχας ή άλλου κατάλληλου μέσου.Οι υποψήφιοι που περιλαμβάνονται στον Πίνακα Διοριστέων υποβάλλονται στον πιο πάνω έλεγχο, κατά τον ουσιώδη χρόνο πριν προσληφθούν, και σε περίπτωση άρνησής τους να παράσχουν για έλεγχο το ενδεδειγμένο σε είδος και σε ποσότητα δείγμα, η αίτησή τους για πρόσληψη απορρίπτεται και το όνομα τους διαγράφεται από τον Πίνακα Διοριστέων, ανεξάρτητα αν κατέχουν τα προβλεπόμενα προσόντα και ικανοποιούν όλες τις άλλες προϋποθέσεις. |

Τονίζεται ότι, υποψήφιοι που αποτυγχάνουν σε οποιαδήποτε εξέταση/δοκιμασία/μέτρηση, ή δεν παρουσιαστούν στον καθορισμένο τόπο και χρόνο για οποιαδήποτε εξέταση/δοκιμασία/μέτρηση, αποκλείονται από την περαιτέρω διαδικασία αξιολόγησης.

Να σημειωθεί ότι, η σειρά διεξαγωγής των υπόλοιπων εξετάσεων, στις οποίες οι επιτυχόντες στη γραπτή εξέταση και στις ψυχομετρικές εξετάσεις απαιτείται να υποβληθούν, καθορίζεται από το Συμβούλιο Προσλήψεων.

Διευκρινίζεται ότι, το Συμβούλιο Προσλήψεων θα αποφασίσει σε μεταγενέστερο στάδιο κατά πόσο οι υποψήφιοι, κατέχουν όλα τα απαιτούμενα προσόντα για διορισμό στην πιο πάνω θέση.

1. **ΗΜΕΡΟΜΗΝΙΑ ΔΙΕΞΑΓΩΓΗΣ ΤΩΝ ΓΡΑΠΤΩΝ ΕΞΕΤΑΣΕΩΝ ΚΑΙ ΕΞΕΤΑΣΤΕΑ ΥΛΗ**

Η ημερομηνία διεξαγωγής των γραπτών εξετάσεων, καθώς και η εξεταστέα ύλη σε γενικές γραμμές, θα δημοσιευθούν σε μεταγενέστερο στάδιο στην Επίσημη Εφημερίδα της Δημοκρατίας.

**9. ΔΙΚΑΙΩΜΑ ΣΥΜΜΕΤΟΧΗΣ ΣΤΗ ΔΙΑΔΙΚΑΣΙΑ ΠΡΟΣΛΗΨΗΣ**

Δικαίωμα συμμετοχής στην όλη διαδικασία πρόσληψης θα έχουν όσοι πληρούν τα προσόντα που προνοούν οι σχετικοί Νόμοι και Κανονισμοί και καταβάλουν το ποσό των €45, κατά την υποβολή της αίτησης, μέσω του συστήματος αποδοχής πληρωμών της JCC, που αποτελεί το τελευταίο στάδιο επιτυχούς υποβολής της αίτησης. Τα τέλη δεν επιστρέφονται στους υποψηφίους, σε οποιαδήποτε περίπτωση μη συμμετοχής τους στην όλη διαδικασία πρόσληψης.

Σημειώνεται ότι, δικαίωμα συμμετοχής στην παρούσα διαδικασία πρόσληψης, θα έχουν επίσης όσοι υποψήφιοι έχουν ήδη επιτύχει σε προγενέστερες γραπτές εξετάσεις για τη θέση **Αστυφύλακα,**  τα αποτελέσματα των οποίων δημοσιεύτηκαν στην Επίσημη Εφημερίδα της Δημοκρατίας, τα **δύο (2) τελευταία χρόνια**, από την ημερομηνία δημοσίευσης της παρούσας προκήρυξης, ανεξαρτήτως του γεγονότος ότι έχουν συμπληρώσει το τριακοστό πέμπτο (35) έτος της ηλικίας τους. Τα αποτελέσματα των εξετάσεων αυτών, αφορούν τις προκηρύξεις με αριθμό 5449/737 και 5503/140, τα οποία έχουν δημοσιευτεί στην Επίσημη Εφημερίδα της Δημοκρατίας στις 14/12/2022 και 16/06/2023**,** αντίστοιχα.

Νοείται ότι σε τέτοια περίπτωση, οι υποψήφιοι θα πρέπει να υποβάλουν εκ νέου αίτηση και να καταβάλουν το πιο πάνω τέλος. Νοείται επίσης, ότι οι εν λόγω υποψήφιοι έχουν το δικαίωμα να μην παρακαθήσουν στις γραπτές εξετάσεις που αφορούν την παρούσα διαδικασία πρόσληψης, αλλά θα υποβληθούν σε όλες τις υπόλοιπες δοκιμασίες αξιολόγησης. Σε περίπτωση που επιλέξουν να συμμετάσχουν στις γραπτές εξετάσεις της παρούσας διαδικασίας πρόσληψης, η επιτυχία τους σε προγενέστερες εξετάσεις, εντός των δύο προηγούμενων χρόνων, παύει να ισχύει.

Σε περίπτωση που υποψήφιος/α συμμετείχε και στις δύο προαναφερόμενες διαδικασίες πρόσληψης (5449/737 και 5503/140), θα λαμβάνεται υπόψη η υψηλότερη βαθμολογία που πέτυχε στις γραπτές εξετάσεις.

Μετά την υποβολή της αίτησής τους, οι υποψήφιοι που έχουν εξασφαλίσει την επιτυχία τους στις γραπτές εξετάσεις, αλλά επιθυμούν να παρακαθίσουν εκ νέου στις γραπτές εξετάσεις της παρούσας διαδικασίας, να ενημερώσουν γραπτώς το Γραφείο Προσλήψεων Αστυνομίας Κύπρου στην ηλεκτρονική διεύθυνση policeacademy.recruit@gmail.com

**10. ΠΙΣΤΟΠΟΙΗΣΗ ΑΚΑΔΗΜΑΪΚΩΝ ΠΡΟΣΟΝΤΩΝ**

Τα ακαδημαϊκά προσόντα λαμβάνονται υπόψη και πιστώνονται με επιπρόσθετες μονάδες, σε σχέση με την τελική κατάταξη των υποψηφίων στον Πίνακα Διοριστέων. Για το σκοπό αυτό, οι υποψήφιοι προτρέπονται όπως εξασφαλίσουν Πιστοποιητικό Αναγνώρισης του Πτυχίου ή Διπλώματός τους από το Κυπριακό Συμβούλιο Αναγνώρισης Τίτλων Σπουδών (ΚΥ.Σ.Α.Τ.Σ.), εκεί και όπου απαιτείται, το οποίο να είναι σε θέση να παρουσιάσουν στο Συμβούλιο Προσλήψεων, όταν ζητηθεί. Σε αντίθετη περίπτωση, δεν θα γίνεται οποιαδήποτε πίστωση επιπρόσθετων μονάδων.

**11. ΥΠΟΒΟΛΗ ΑΙΤΗΣΕΩΝ**

1. Η διαδικασία πρόσληψης θα γίνει σύμφωνα με τις πρόνοιες των περί Αστυνομίας (Γενικών) Κανονισμών (Κ.Δ.Π. 51/89) όπως τροποποιήθηκαν μέχρι σήμερα και του Νόμου για την Αξιολόγηση Υποψηφίων για διορισμό στη Δημόσια Υπηρεσία, (Νόμος 6(Ι)/98), όπως τροποποιήθηκε μέχρι σήμερα. Αιτήσεις υποβάλλονται **μόνο μέσω του ιστότοπου** [**www.gov.cy**](http://www.gov.cy/) **στη θεματική ενότητα «Εργασία και Ασφάλιση-> Αιτήσεις», εκτός των υποψηφίων που αναφέρονται στην παράγραφο (4)**, πιο κάτω.

(2) Για να προχωρήσει με τη συμπλήρωση της ηλεκτρονικής αίτησης, ο αιτητής θα πρέπει εκ των προτέρων, να δημιουργήσουν προφίλ ως Πολίτης (Φυσικό Πρόσωπο) στο CY Login, το οποίο θα πρέπει να ταυτοποιηθεί. Η ταυτοποίηση προφίλ γίνεται με τους ακόλουθους τρόπους:

 α) Μέσω των ηλεκτρονικών τραπεζών (eBanking)

 β) Για άτομα με κυπριακή ταυτότητα, μέσω βιντεοκλήσης με λειτουργούς των ΚΕΠ κατόπιν ραντεβού

 γ) Με προσωπική επιτόπου επίσκεψη σε Κέντρο Ταυτοποίησης κατόπιν ραντεβού

Περισσότερες πληροφορίες για τους τρόπους ταυτοποίησης δίνονται στο ακόλουθο σύνδεσμο(link) <https://cge.cyprus.gov.cy/cyloginregistration/knowledgebase/help/identification>

Οι υποψήφιοι που έχουν ήδη πιστοποιημένο προφίλ από προηγούμενες φορές ή για κάποιο άλλο λόγο, να μην δημιουργήσουν νέο προφίλ. Σε περίπτωση που ο πολίτης δεν θυμάται τα στοιχεία του, υπάρχει ο μηχανισμός «Ξέχασα το όνομα Χρήστη», «Ξέχασα τον Κωδικό».

(3) Κατά τη διαδικασία συμπλήρωσης της αίτησης, θα πρέπει να σαρώνονται και υποβάλλονται όλα τα σχετικά πιστοποιητικά. Ως ημερομηνία έναρξης υποβολής των αιτήσεων, καθορίζεται η **Δευτέρα 13/11/2023 και ώρα 09:00**, η οποία εκπνέει την **Τετάρτη 20/12/2023 και** **ώρα 14:00**. Αιτήσεις οι οποίες υποβάλλονται εκπρόθεσμα, θα απορρίπτονται αυτόματα από το σύστημα.

(4) Υποψήφιοι που έχουν συμπληρώσει το τριακοστό πέμπτο (35) έτος της ηλικίας τους και δικαιούνται να συμμετάσχουν στην παρούσα διαδικασία πρόσληψης, να υποβάλουν τις αιτήσεις τους σε έντυπη μορφή, στην Αστυνομική Ακαδημία Κύπρου, στο Γραφείο Προσλήψεων (τηλ. 22808236 / 22808483 / 22808247), εντός του χρονικού πλαισίου. Οι έντυπες αιτήσεις μπορούν να εκτυπωθούν από την ιστοσελίδα της Αστυνομίας Κύπρου [www.police.gov.cy](http://www.police.gov.cy), στο πεδίο «Έντυπα και Αιτήσεις». Νοείται ότι, έντυπες αιτήσεις θα γίνονται αποδεκτές ΜΟΝΟ για τους υποψήφιους που πληρούν τα πιο πάνω κριτήρια.

(5) Η ορθή συμπλήρωση των αιτήσεων, συνιστά αποκλειστική ευθύνη των υποψηφίων.

(α) Αιτήσεις οι οποίες θα γίνονται αποδεκτές από το σύστημα και στη συνέχεια διαπιστωθεί ότι τούτο έγινε στη βάση πλαστών, ψευδών, ή /και παραπλανητικών στοιχείων/εγγράφων, πέραν της ποινικής ευθύνης που τυχόν θα υπέχει ο αιτητής, όπως προνοείται από την υφιστάμενη νομοθεσία, θα απορρίπτονται και ο αιτητής θα αποκλείεται από την περαιτέρω διαδικασία αξιολόγησης, έστω και εάν στο μεταξύ έχει επιτύχει σε άλλες διαδικασίες αξιολόγησης, όπως αυτές προβλέπονται στην παρούσα προκήρυξη.

(β) Εάν διαπιστωθεί σε οποιοδήποτε στάδιο της όλης διαδικασίας, ότι υποψήφιοι δεν πληρούν οποιοδήποτε από τα απαιτούμενα προσόντα, θα αποκλείονται από τις περαιτέρω διαδικασίες αξιολόγησης.

(γ) Στις περιπτώσεις (α) και (β) πιο πάνω, σε κανένα υποψήφιο θα επιστρέφονται τα τέλη που κατέβαλε, κατά την υποβολή της αίτησής του.

(6) Αιτήσεις που υποβλήθηκαν στο παρελθόν δεν θα ληφθούν υπόψη.

(7) Σημειώνεται ότι, οι υποψήφιοι κατά την συμπλήρωση της αίτησης, θα πρέπει να καταχωρούν τη προσωπική τους ηλεκτρονική διεύθυνση, η οποία θα χρησιμοποιείται από το Γραφείο Προσλήψεων της Αστυνομίας, για σκοπούς επικοινωνίας και ενημερώσεων.